Θέμα: Modern Greek Language (Secondary School)
Ερώτηση: Πώς να περιορίσουμε τον κίνδυνο των δασικών πυρκαγιών https://i.ytimg.com/vi/tFpSuptEYh4/maxresdefault.jpg. Η χώρα μας στο σύνολό της καλύπτεται από δασικές εκτάσεις. Αυτό, σε συνδυασμό με τις κλιματολογικές συνθήκες (υψηλές θερμοκρασίες, ισχυροί άνεμοι) που επικρατούν τους μήνες του καλοκαιριού, έχει ως αποτέλεσμα να δημιουργούνται συνθήκες επικίνδυνες για φωτιά. Οι δασικές πυρκαγιές, που εκδηλώνονται κάθε χρόνο στην Ελλάδα, οφείλονται κατά μεγάλο μέρος στην ανθρώπινη συμπεριφορά. Βέβαια, οι πυρκαγιές είναι φυσικό φαινόμενο και θα εξακολουθήσουν να υπάρχουν και στο μέλλον, ωστόσο, μπορούμε να τις περιορίσουμε, λαμβάνοντας τα κατάλληλα μέτρα. Διαβάστε παρακάτω ποια είναι αυτά:. Όταν βρισκόμαστε στο δάσος ή στην ύπαιθρο, δεν πετάμε ποτέ αναμμένα τσιγάρα ούτε καίμε σκουπίδια ή ξερά χόρτα και κλαδιά, διότι ενδέχεται η μικρή φωτιά να ξεφύγει και να προκαλέσει μεγάλη καταστροφή. Για τον ίδιο λόγο δεν ανάβουμε υπαίθριες ψησταριές κατά τους θερινούς μήνες μέσα στα δάση ή σε χώρους όπου υπάρχουν ξερά φύλλα. Όταν οδηγούμε μέσα στο δάσος και υπάρχει αυξημένος κίνδυνος πυρκαγιάς, λόγω του καιρού, δεν πετάμε ποτέ το αναμμένο τσιγάρο μας από το παράθυρο του αυτοκινήτου ούτε σταματάμε το αυτοκίνητό μας σε σημεία όπου υπάρχουν ξερά χόρτα. Αυτό πρέπει να το προσέξουμε πολύ, διότι ο καταλύτης του αυτοκινήτου παραμένει θερμός για πολλή ώρα και υπάρχει κίνδυνος να βάλει φωτιά στα χόρτα ή σε άλλη βλάστηση. Τέλος, όταν αντιληφθούμε ότι κάπου έχει πιάσει φωτιά, πρέπει να τηλεφωνήσουμε ΑΜΕΣΩΣ στον αριθμό 199 της Πυροσβεστικής Υπηρεσίας και να δώσουμε σαφείς πληροφορίες για το ακριβές σημείο που βρισκόμαστε, καθώς και πληροφορίες για τη συγκεκριμένη θέση που βλέπουμε την πυρκαγιά. Η κλήση στον αριθμό 199 είναι χωρίς χρέωση τόσο από σταθερό όσο και από κινητό τηλέφωνο. Επίσης, στα καρτοτηλέφωνα δεν χρειάζεται να βάλουμε τηλεκάρτα. Σε περίπτωση που το κινητό τηλέφωνό μας δείχνει την ένδειξη "κλήσεις έκτακτης ανάγκης" ή "εκτός δικτύου", τηλεφωνούμε στο 112. [Φυλλάδιο οδηγιών από τον ιστοχώρο της Ελληνικής Πυροσβεστικής Υπηρεσίας https://www.fireservice.gr/el/-/h-prostasia-ton-dason-einai-ypothese-olon-mas, διασκευή για τις ανάγκες των εξετάσεων]. Βρες τη σωστή επιλογή σχετικά με την παρακάτω πρόταση, με βάση τα περιεχόμενα του κειμένου: Υπάρχει κίνδυνος το καλοκαίρι να καεί το δάσος από τα σταματημένα αυτοκίνητα, διότι
Επιλογές:
η βενζίνη που έχουν στο ντεπόζιτό τους μπορεί να πάρει φωτιά
οι λαμαρίνες τους ζεσταίνονται από τον ήλιο και παίρνουν φωτιά
το κάτω μέρος τους είναι ζεστό και βάζει φωτιά στα ξερά φυτά
Σωστή απάντηση (αριθμός επιλογής, από 0): 2